অর্চনা শর্মা (বিজ্ঞানী)

**অর্চনা শর্মা** (১৬ ফেব্রুয়ারি ১৯৩২ - ১৪ জানুয়ারি ২০০৮) একজন ভারতীয় উদ্ভিদ বিজ্ঞানী, কোষ বংশগতিবিজ্ঞানী, কোষ জীববিজ্ঞানী এবং কোষবিষয়কবিজ্ঞানী। তিনি বিশেষত অযৌন প্রজনন করা উদ্ভিদের শ্রেণিবিভাজনের অধ্যয়ন, প্রাপ্ত বয়স্ক কোষকেন্দ্রের আবেশিত কোষ বিভাজন, উদ্ভিদের বিভিন্ন কলার পলিটেনির শ্রেণিবিভাজন, সপুষ্পক উদ্ভিদের কোষের ভিত্তিত শ্রেণিবিভাজন এবং জলে আর্সেনিকের প্রভাব অধ্যয়নের জন্য পরিচিত। ১৯৭৫ সালে তিনি উদ্ভিদ বিজ্ঞানে অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। ১৯৮৪ সালে ভারত সরকার তাঁকে ভারতের তৃতীয় সর্বোচ্চ সম্মান পদ্ম ভূষণ প্রদান করেন।

## প্রারম্ভিক জীবন এবং শিক্ষা
১৯৩২ সালের ১৬ ফেব্রুয়ারি তারিখে মহারাষ্ট্র-এর পুনেতে অর্চনা শর্মার জন্ম হয়েছিল। তিনি প্রারম্ভিক শিক্ষা রাজস্থানে গ্রহণ করেছিলেন। তিনি বিকানেরে বিজ্ঞান স্নাতক ডিগ্রী লাভ করে উচ্চশিক্ষার জন্য কলকাতায় যান। ১৯৫১ সালে তিনি কলকাতা বিশ্ববিদ্যালয় থেকে উদ্ভিদ বিজ্ঞান বিভাগ থেকে স্নাতকোত্তর ডিগ্রী লাভ করেন। ১৯৫৫ সালে তিনি কলকাতা বিশ্ববিদ্যালয় থেকে গবেষণা করে পিএইচডি ডিগ্রী লাভ করেন। ১৯৬০ সালে কোষ বংশগতিবিজ্ঞান, মানব বংশগতি এবং পরিবশীয় উৎপরিবর্তনের উপর গবেষণা করে ডিএসসি ডিগ্রী লাভ করেন। কলকাতা বিশ্ববিদ্যালয় থেকে ডিএসসি ডিগ্রী লাভ করা অর্চনা শর্মা দ্বিতীয় মহিলা।

## কর্মজীবন
১৯৬৭ সালে অর্চনা শর্মা কলকাতা বিশ্ববিদ্যালয়ের অধ্যাপক হিসেবে কর্মজীবনের সূচনা করেন। ১৯৭২ সালে তিনি কলকাতা বিশ্ববিদ্যালয়ের কোষ উচ্চ অধ্যয়ন এবং ক্রোমোজম গবেষণা কেন্দ্রে বংশগতি বিজ্ঞানের অধ্যাপক পদে অধিষ্ঠিত হন। ১৯৮১ সালে তিনি কলকাতা বিশ্ববিদ্যালয়ের উদ্ভিদ বিজ্ঞান বিভাগের প্রধান পদে পদোন্নতি লাভ করেন। তাঁর তত্ত্বাবধানে প্রায় ৭০ জন গবেষক কোষ বংশগতি, মানব বংশগতি এবং পরিবেশীয় উৎপরিবর্তনের গবেষণা করে পিএইচডি ডিগ্রী লাভ করেছেন।

তিনি বিশেষত অযৌন প্রজনন করা উদ্ভিদের শ্রেণিবিভাজনের অধ্যয়ন, প্রাপ্ত বয়স্ক কোষকেন্দ্রের আবেশিত কোষ বিভাজন, উদ্ভিদের বিভিন্ন কলার পলিটেনির শ্রেণিবিভাজন, সপুষ্পক উদ্ভিদের কোষের ভিত্তিতে শ্রেণিবিভাজন এবং জলে আর্সেনিকের প্রভাব অধ্যয়নের জন্য পরিচিত। তাঁর ক্রোমোজমের ভিত্তিতে সপুষ্পক উদ্ভিদের শ্রেণিবিভাজনের অধ্যয়নে এর শ্রেণিবিভাজনের নতুন পদ্ধতি আরম্ভ করেন। তিনি মানব বংশগতি এবং জনসংখ্যার মধ্যে বংশগতিগত বহুরূপিতা অধ্যয়ন করেছিলেন।

তিনি বিশ্ববিদ্যালয় অনুদান আয়োগ, জাতীয় মহিলা আয়োগ, বিজ্ঞান এবং প্রযুক্তিবিদ্যা গবেষণা পরিষদ, ভারত সরকার-এর পরিবেশ বিভাগ, বৈদেশিক বৈজ্ঞানিক উপদেষ্টা কমিটি ইত্যাদির সঙ্গে জড়িত ছিলেন। তিনি জৈব প্রযুক্তিবিদ্যা বিভাগর মানবক্ষমতা উন্নয়ন টাস্ক ফর্সের অধ্যক্ষের পদে অধিষ্ঠিত ছিলেন।

তিনি আঁচনি প্রস্তুতকরণের বিভিন্ন কমিটির অংশ ছিলেন।

## ব্যক্তিগত জীবন
তিনি শান্তিস্বরূপ ভাটনাগর পুরস্কার বিজয়ী বিজ্ঞানী অরুণ কুমার শর্মার সঙ্গে বিবাহপাশে আবদ্ধ হয়েছিলেন। তাঁকে "ভারতীয় কোষবিজ্ঞানের পিতৃ" বলেও অভিহিত করা হয়।

২০০৮ সালের ১৪ জানুয়ারি তারিখে অর্চনা শর্মার মৃত্যু হয়।
## পুরস্কার এবং সম্মান
বিজ্ঞানের ক্ষেত্রটিতে অগ্রণী অবদানের স্বীকৃতিস্বরূপ অর্চনা শর্মা অনেক জাতীয় এবং আন্তর্জাতিক পুরস্কার এবং পুরস্কার লাভ করেছেন। উল্লেখযোগ্যসমূহ হল:
* জি.পি. চ্যাটার্জী পুরস্কার, ১৯৯৫
* এস.জি. সিনহা পুরস্কার, ১৯৯৫
* পদ্ম ভূষণ, ১৯৮৪
* বীরবল চাহানী পদক , ১৯৮৪
* এফআইসিসিআই পুরস্কার, ১৯৮৩
* ভারতীয় বিজ্ঞান একাডেমীর ফেলোশিপ, ১৯৭৭
* শান্তিস্বরূপ ভাটনাগর পুরস্কার, ১৯৭৫
* জগদীশ চন্দ্র বসু পুরস্কার, ১৯৭২

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:ভারতীয় বিজ্ঞানী
বিষয়শ্রেণী:পদ্মভূষণ পুরস্কার বিজয়ী
বিষয়শ্রেণী:ভারতীয় নারী বিজ্ঞানী
বিষয়শ্রেণী:২০০৮-এ মৃত্যু
বিষয়শ্রেণী:কলকাতা বিশ্ববিদ্যালয়ের শিক্ষক